To, čo na prvý pohľad vyzeralo ako veľká láska, sa zdá sa, môže čoskoro skončiť.
Na pohľad všetko dokonalé
Spevák Lukáš Adamec, ktorý je verejnosti známy vďaka súťaži Československá Superstar, mal len pred rokom svoju druhú svadbu. Po tom, čo mu manželstvo so sympatickou Miriam, ktorá mu porodila dve deti, nevydržalo, si svoje súkromie zaryto strážil. Keď svetu predstavil svoju priateľku Zuzanu, všetkým bolo jasné, že ide o špeciálnu ženu. To Adamec aj neskôr potvrdil tým, že si pred ňu pokľakol - a dvojica si svoje áno povedala takto pred rokom, začiatkom októbra:
Ešte pred pár týždňami venoval spevák na sociálnych sieťach vyznanie svojej polovičke. "Rok 1. Ďakujem, že si ho zvládla," napísal k zarámovaným fotografiám zo svadby Adamec. Ich veľký deň vyzeral skutočne rozprávkovo. Nevesta mala oblečené nádherné šaty s krajkovým vzorom a rukávmi a podľa záberov je jasné, že celá oslava lásky bola plná šťastia a radosti. Tú im k láske priali aj fanúšikovia. Dnes sa však zdá, že ich priania sa nesplnili.
Nevera na titulnej strane
Vo štvrtok, 9. novembra, prišiel denník Plus jeden deň s informáciou, že je Lukáš Adamec svojej manželke neverný. Článok, ktorý sa objavil na titulnej strane novín, stojí na tvrdeniach zdroja, ktorý redakcii posunul aj obsah správ Adamca a jeho milenky. Ňou má byť zubárka z Bratislavy, s ktorou sa spoznal len mesiac po svadbe. Adamec bol hudobným hosťom konferencie, ktorého bola súčasťou.
"Prvýkrát sa stretli na konferencii zubárov, kde Adamec vystupoval. Asi krátko potom sa začali spolu intímne stretávať. V hoteli. Jej priateľ mal nejaké podozrenie, v mobile jej v tajnej chatovacej aplikácii našiel šteklivé správičky, ktoré si jeho vtedajšia priateľka s Adamcom vymieňali. Posledné si písali ešte 27. októbra, takže sú stále v kontakte. V jednej správe sa jej Adamec spýtal, či vyrobili problém, na čo mu zubárka odpovedala, že nie, lebo sa o tom nikto nedozvedel," cituje slová zdroja Plus jeden deň. Spevák sa ku téme redakcii nevyjadril a uviedol, že je zaneprázdnený nahrávaním hudby.
Nie je jediným, no neverní nie sú len muži a netýka sa len známych tvárí
Nevera sa prostredníctvom titulných stránok odhaľovala aj v minulosti. Či už to bola aféra futbalistu Róberta Vitteka a moderátorky Alexandry Orviskej, Dominiky Mirgovej a jej manžela Petra Zvolenského či scénaristu Andyho Krausa s herečkou Natáliou Puklušovou, alebo dnes už nebohého Vaša Patejdla s jeho potom druhou manželkou:
Isté je, že nielen vzťahy v šoubiznise, ale aj v "bežnom svete", si prechádzajú výraznejšími krízami. Takže sa rozhodne netýka sa len známych ľudí. Na Slovensku je to napríklad tak, že ženy neveru viac taja, muži sa s ňou naopak aj pochvália. V rozhovore pre Diva.sk o nevere porozprávala aj Diana Fabianová, ktorá túto tému rozoberala vo svojom dokumente. Z 2 147 ľudí, ktorí tvorili reprezentačnú vzorku, priznala podvádzanie svojho partnera polovica z nich.
"Ako dôvody nevery uvádzajú rôzne veci. Častokrát sa opakuje nespokojnosť vo vzťahu, frustrácia, citové vyprahnutie, hľadanie intimity, pozornosti, no aj čisto sexuálna motivácie, túžba po vzrušení. Je tam celá škála motívov," uvádza Fabianová. A je podľa nej rozdiel, ako si muži ospravedlňujú neveru a ako ženy?
"Ženy oveľa viac popierajú svoju nevernícku aktivitu, dokonca ju zatajujú aj v anonymných prieskumoch. Niektoré ju vytesňujú z hlavy. Muži sa s ňou častejšie pochvália, je to akoby kredit. Výčitky sú tiež viac výsadou žien. No opäť, nechcem nikomu krivdiť, sú aj citliví muži, ktorí do toho vhupli a potom to horko oľutovali a vyčítali si to..." Celý rozhovor si môžete prečítať tu: